
Датум оглашавања:  22.05.2026.године
Датум истека рока за пријављивање: 30.05.2026.  године

На основу члана 83. Закона о запосленима у аутономним покрајинама и јединицама локалне самоуправе („Службени гласник РС”, бр. 21/2016, 113/2017, 95/2018, 114/2021, 92/2023 и 19/2025-др.закон) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Градска управа за буџет, имовину и инвестиције
ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА  У ГРАДСКОЈ УПРАВИ ЗА БУЏЕТ, ИМОВИНУ И ИНВЕСТИЦИЈЕ ГРАДА СРЕМСКА МИТРОВИЦА - за радно место Послови утврђивања пореза на имовину обвезника који не воде пословне књиге, звање сарадник, један извршилац, систематизовано чланом 32. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 3/2026) 
I Орган у којем се радно место попуњава:
Градска управа за буџет, имовину и инвестиције Град Сремска Митровица, са седиштем у Сремској Митровици, ул. Св.Димитрија бр.13

II Радно место које се попуњава:
Послови утврђивања пореза на имовину обвезника који не воде пословне књиге

III Опис послова радног места: 
Одговоран је да преузима податке са е-шалтера које доставља јавни бележник, о овереним и потврђеним исправама о промету непокретности и донетим решењима о наслеђивању. Одговоран је да прима, обрађује и контролише пријаве за порез на имовину обвезника који не воде послвне књиге, у случајевима када је обвезник дужан да поднесе пореску пријаву. Одговоран је да позива пореске обвезнике да поднесу пореске пријаве у поступку легализације грађевинских овјеката, по решењима за употребу објеката,  по судским решењима и по купопродајним уговорима и решењима о наслеђивању који су оверени или донети до 01.01.2020. године. У базу  уноси податке из пореских пријава и ажурира и припрема базу података за грађевинске објекте, пољопривредно, шумско и грађевинско земљиште за доношење решења о утврђивању пореза на имовину. Уноси нове пореске обвезнике у базу и врши ажурирање адресних података код пореских обвезника и непокретности; доноси појединачна решења о утврђивању пореза на имовину, припрема решења за достављање и води евиденцију о току достављања и појединачно уноси податак о датуму достављања решења, обавља и друге послове по налогу руководиоца Службе или начелника Градске управе 
IV Услови за рад на радном месту:
- Стечено високо образовање на студијама првог степена (из научне, односно стручне области у оквиру образовно-научног поља друштвено-хуманистичких наука  на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, најмање три године радног искуства у струци као и потребне компетенције за обављање послова радног места.

V Место рада:
Сремска Митровица, ул. Светог Димитрија бр.13.

VI Компетенције које се проверавају у изборном поступку:
У изборном поступку се проверавају посебне функционалне компетенције и мотивација за рад на радном месту.

VII Поступак и начин провере компетенција:
- Посебна функционална компетенција за област рада стручно оперативни послови (методе и технике опсервације, прикупљања и евидентирања података; технике обраде и израде прегледа података; технике израде општих, појединачних и других правних и осталих аката;) – провераваће се путем усмене симулације (усмено);
- Посебна функционална компетенција за одређено радно место Прописи из делокруга радног места (Закон о порезима на имовину, Закон о пореском поступку и пореској администрацији, Закон о финансирању локалне самоуправе, Закон о општем управном поступку) провераваће се путем усмене симулације (усмено);
- Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).

VIII Право учешћа на интерном конкурсу:
На интерном конкурсу могу да учествују службеници запослени на неодређено време у органима Града Сремска Митровица
Право учешћа на интерном конкурсу имају службеници у звању сарадник или службеници који испуњавају услове за напредовање у звање сарадник.

IX Пријава на интерни конкурс врши се на прописаном обрасцу пријаве
Образац пријаве на овај конкурс може се преузети у Служби  за управљање људским ресурсима у штампаном облику.
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве путем имејла, СМС, телефоном. 

X Рок за подношење пријаве 
Рок за подношење пријаве на интерни конкурс је  8 дана од оглашавања на Огласној табли. Рок почиње да тече од 23.05.2026. године и истиче 30.05.2026. године



XI Начин подношења пријаве на интерни конкурс:
Подношење непосредно на писарници органа Града, Св.Димитрија бр.13, Сремска Митровица са назнаком „Пријава на интерни конкурс Градске управе за буџет, имовину и инвестиције за попуњавање радног места „Послови утврђивања пореза на имовину обвезника који не воде пословне књиге ”. 
XII Докази који се прилажу уз пријаву на конкурс:
1. /////

XIII Докази који се достављају током изборног поступка
1. Оверена фотокопија дипломе којом се потврђује стручна спрема;
1. Оригинал или оверена фотокопија доказа о положеном државном стручном испиту односно стручном испиту за рад у државним органима / доказа о положеном правосудном испиту;
1. Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);
1. Оригинал или оверена фотокопија решења о распоређивању или решења да је службеник нераспоређен.
Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.

XIV Место, дан и време када ће се спровести изборни поступак:
Изборни поступак ће се спроводити почев од 08.06.2026. године, са почетком у 11:00 часова, у сали 2 Градске куће, ул. Св.Димитрија бр.13 у Сремској Митровици, о чему ће кандидати бити обавештени путем имејла односно телефоном. 

XV Лице које је задужено за давање обавештења о интерном конкурсу: Јована Вујанић, Служба за управљање људским ресурсима, телефон: 022/2015-2089

[bookmark: _Hlk153987533]* Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављен је на огласној табли органа Града  и на веб презентацији www.sresmkamitrovica.org.rs .

